Deputatul PSD de Vâlcea Constantin Rădulescu spune că noua lege a transhumanței ar putea contribui la promovarea tradițiilor românești. Transhumanța are farmec turistic, așa că deputatul propune ca oile să traverseze drumurile publice fără restricții, cu excepția autostrăzilor și a drumurilor expres.

El a dat drept exemplu Elveția, unde momentul întoarcerii animalelor de la păscut este vânat de turiștii care vor să le vadă de aproape.

De asemenea, legea ar trebui să creeze facilități pentru ciobanii care pot face activități turistice la stâne. Modificările vor fi discutate în Parlament, în sesiunea din toamnă.